ઇંગ્લેન્ડ વિરુદ્ધ ઓવલમાં રમાયેલી પાંચમી અને અંતિમ ટેસ્ટ મેચમાં ભારતીય ટીમ પહેલી ઇનિંગમાં 148 અને બીજી ઇનિંગમાં માત્ર 94 રનમાં પેવેલિયન ભેગી થઇ ગઇ હતી. જેનો પ્રભાવ રેન્કિંગ પર પડ્યો છે. ચેતેશ્વર પૂજારા હજુ પણ ભારતના ટોચ બેટ્સમેન છે, પરંતુ તે ચાર ક્રમાંક નીચે આવી ગયા છે, હવે તે ટેસ્ટ રેન્કિંગમાં 16માં ક્રમે છે. વિરાટ કોહલીને પાંચ ક્રમોનું નુક્સાન પહોંચ્યું છે અને તે 26માં ક્રમે તથા મુરલી વિજય 4 ક્રમાંક નીચે 34માં ક્રમે આવી ગયા છે. અજિંક્ય રહાણેને 9 ક્રમાંકનું નુક્સાન જતાં તે 43માં ક્રમે અને ગંભીર 3 ક્રમના નુક્સાન સાથે 54માં ક્રમે પહોંચી ગયા છે.